**ՍԻՍԻԱՆ ՀԱՄԱՅՆՔԻ ՂԵԿԱՎԱՐ ՀՈՎՍԵՓ ԱՌԱՔԵԼՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՇԽԱՏԱՆՔԻ ԵՎ ԱՇԽԱՏԱՎՈՐՆԵՐԻ ՀԱՄԵՐԱՇԽՈՒԹՅԱՆ
ՄԻՋԱԶԳԱՅԻՆ ՕՐՎԱ ԿԱՊԱԿՑՈՒԹՅԱՄԲ**

Սիրելի՛ հայրենակիցներ․

Մայիսի 1֊ը Աշխատանքի և աշխատավորների համերաշխության միջազգային օրն է։

Տոնի առիթով սրտանց շնորհավորում եմ տարբեր ոլորտներում իրենց աշխատանքը նվիրումով և բարեխղճորեն կատարող բոլոր աշխատակիցներին։

Հայ ժողովուրդը դեռևս դարերի խորքից առանձնացել է իր յուրահատուկ աշխատասիրությամբ, «քարից հաց քամելու» բացառիկ ունակությամբ, որն օրինակելի ու դրվատելի է եղել ամբողջ աշխարհի համար։

Այսօր էլ մեր բարձր գիտակցումը մեզ ստիպում է մնալ այն համոզմունքին, որ բնակավայրի, համայնքի, մարզի և վերջապես երկրի ու պետության շենացումն ու բարգավաճումը բարեխիղճ ու սրտացավ աշխատուժով է պայմանավորված։

Սիրելի' աշխատավորներ.

Կրկին անգամ շնորհավորում եմ ձեզ՝ մաղթելով անսպառ ուժ ու եռանդ, խաղաղ ու ստեղծագործ արարում՝ ի նպաստ ընտանիքի բարօրության ու մեր երկրի զարգացման: